Joel Kojo

Joel Kojo (, 1998-yil 21-avgustda tugʻilgan) – Ganalik professional futbolchi. Hozirda Qirgʻiziston fuqarosi Eronning „Istiqlol“ klubi va Qirgʻiziston terma jamoasida hujumchi ampulasida oʻynaydi.

 Futbolchilik faoliyati 
Kojo oʻz vatani, Ganada „KK Adonteng“ jamoasida oʻynagan. 2017-yilgi mavsumda Qirgʻizistonning „Alay“ (Oʻsh) klubiga oʻtgan va 2018-yilgi mavsum yakunida 26 gol bilan Qirgʻiziston chempionatining eng yaxshi toʻpurari boʻlgan. Kojo shuningdek, Alay jamoasi bilan vitse-chempion boʻlgan va Qirgʻiziston kubogi finaliga qadar yetib borgan. Alay jamoasi bilan OFK kubogi oʻinlaridan ishtirok etgan.

2021-yilning yanvarida Qirgʻizistonning boshqa bir jamoasi, Bishkekning „Dordoy“ klubiga oʻtgan. Kojo 2022 yilgi mavsumni klubning eng yaxshi toʻpurari sifatida yakunladi, ligada 10 ta va Qirgʻiziston Superkubogida bir marta gol urdi . Dordoy jamoasi safida 2 mavsum davomida oʻynagan va 39 oʻyinda 15 ta gol muallifi boʻlgan. 2023-yilning yanvarida klubni tark etgan.

2023-yilgi mavsumda Oʻzbekiston Pro ligasi ishtirok etgan Samarqandning „Dinamo“ klubi bilan shartnoma imzolgan. 2023-yil 29-mart kuni Kojo Samarqandning „Dinamo“ jamoasi safida Namanganning „Navbahor-2“ klubiga qarshi oʻyinda (3:0) xet-trik qayd etgan. Mavsum davomida Samarqand jamoasi safida 23 ta oʻyinda ishtirok etgan va 14 ta gol muallifi boʻlgan.

Oʻzbekiston Superligasining 2024-yilgi mavsumida ham „Dinamo“ jamoasining asosiy futbolchilaridan boʻlgan. 2024-yil aprel oyida oyning eng yaxshi futbolchi boʻlishi uchun davogarlar roʻyxatiga kirgan. Superliga 2024-yiligi mavsumining oʻrtasida Kojo „Dinamo“ klubi bilan 2025-yil yakuniga qadar shartnoma imzolagan. 2024-yilgi yozgi transferlar oynasida Eronning „Istiqlol“ klubidan transferini sotib olish taklif boʻladi, ammo „Dinamo“ klubining bosh direktori Dilshod Sharofutdinov forslarning bu taklifiga rad javobini beradi.

Joel Kojo 2024-yil yakunlari boʻyicha Qirgʻiz Respublikasining eng yaxshi futbolchisi deb topiladi. Oʻzbekiston Superligasining 2024-yiligi mavsumi yakunlangach Joel Kojo „Dinamo“ bilan xayrlashadi. Eronning „Istiqlol“ klubi bilan 3,5 yillik shartnoma imzolaydi. Kojo „Dinamo“ safida barcha turnirlarda jami 50 ta uchrashuvda maydonga tushib 26 ta gol va 7 ta golli uzatma beradi.

 Terma jamoadagi faoliyati 
2023-yil 18-may kuni Kojo 2023-yilgi CAFA Millatlar kubogi tarkibida ilk bor Qirgʻiziston terma jamoasiga chaqirilgan. 2023-yil 16-iyunda Kojo Qirgʻiziston terma jamoasi safida debyut qilgan va Eron terma jamoasiga 5:1 hisobida magʻlub boʻlgan oʻyinda Atay Jumashevning oʻrniga 58-daqiqada maydonga tushgan.

2024-yil 25-yanvarda Kojo Qirgʻiziston terma jamoasining 2023-yilgi Osiyo Kubogidagi yagona golini Ummonga qarshi oʻyinda (1:1) kiritgan.

2024-yil 26-mart kuni Kojo 2026-yilgi Jahon chempionati saralash bosqichi doirasida Xitoy Taypeyiga qarshi oʻz uyida 5:1 hisobida gʻalaba qozongan oʻyinda, oʻzining ilk terma jamoasi tarkibidagi xet-trikiga erishgan.

 Shaxsiy hayot 
Kojo Ganada tugʻilgan va musulmon diniga eʼtiqod qiladi. Joel 2017-yildan Qirgʻizistonda istiqomat qilmoqda va Qirgʻiziston futbol ligalarida ishtirok etgan. 2023-yil Qirgʻiziston fuqaroligiga qabul qilganidan soʻng Qirgʻiziston terma jamoasiga jalb etilgan.

 Faoliyat statistikasi 
 Klub 

+ Klub, mavsum va musobaqalar boʻyicha ishtiroki va gollariKlubMavsumLigaMilliy kubokLiga kubogiXalqaroBoshqaJamiDivisionOʻyinlarGollarOʻyinlarGollarOʻyinlarGollarOʻyinlarGollarOʻyinlarGollarOʻyinlarGollarAlay2018Qirgʻiziston Premyer-ligasi2126  —61—271620192419  —20—26192020147  ———147Total5941  —81—6752Dordoy Bishkek2021Qirgʻiziston Premyer-ligasi134  —21—15520222210  —20—2410Total3514  —41—3915Dinamo Samarqand2023Oʻzbekiston Pro ligasi171164———23152024Oʻzbekiston Superligasi22733———2510Jami391897———4825Career total1337397—122—15482

 Xalqaro 
2024-yil 19-noyabrda oʻtkazilgan oʻyindagi aniq statistika
Qirgʻiziston terma jamoasiYilOʻyinlarGollar2023922024148Total2310

 Terma jamoa safidagi gollari 
 Hisob va natijalar birinchi boʻlib Qirgʻizistonning gollar sonini sanab oʻtadi.
 №  Sana  Joy  Raqib  Hisob  Natija  Musobaqa 1.  2023-yil 11-sentyabr  The Sevens stadioni, Dubay, Birlashgan Arab Amirliklari        Oʻrtoqlik uchrashuvi 2.   3.  2024-yil 9-yanvar  Al Egla Training Facility, Doha, Qatar        Oʻrtoqlik uchrashuvi 4.  2024-yil 25-yanvar  Abdulloh bin Xalifa stadioni, Doha, Qatar        AFC Osiyo Kubogi 2023 5.  2024-yil 26-mart  Dolen Omurzakov stadioni, Bishkek, Qirgʻiziston        2026-yilgi FIFA Jahon chempionati saralashining 2-bosqichi 6.   7.   8.  2024-yil 10-sentyabr  Dolen Omurzakov stadioni, Bishkek, Qirgʻiziston        2026-yilgi FIFA Jahon chempionati saralashining 2-bosqichi 9.  2024-yil 19-noyabr  Dolen Omurzakov stadioni, Bishkek, Qirgʻiziston        2026-yilgi FIFA Jahon chempionati saralashining 2-bosqichi 10.  

 Yutuqlar 
Alay

 Qirgʻiziston Superkubogi gʻolibi: 2018
 Qirgʻiziston kubogi gʻolibi: 2020

Dordoy

 Premyer-liga gʻolibi: 2021
 Qirgʻiziston Superkubogi gʻolibi: 2021, 2022

Istiqlol Tehron

 Eron Superkubogi sohibi: 2024/25

Neftchi

 Oʻzbekiston Superligasi chempioni: 2025

Individual
 Qirgʻiziston Premer-ligasining eng yaxshi toʻpurari: 2018

 Manbalar 

 Havolalar 

 Joel Kojo Transfermarkt saytida




Turkum:1998-yilda tugʻilganlar
Turkum:21-avgustda tugʻilganlar
Turkum:Akkrada tugʻilganlar
Turkum:Yashayotgan insonlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Ganalik erkak futbolchilar
Turkum:Qirgʻizistonlik erkak futbolchilari
Turkum:Futboldagi erkak hujumchilar
Turkum:FC Alay futbolchilari
Turkum:FC Dordoy Bishkek futbolchilari
Turkum:Dinamo Samarqand futbolchilari
Turkum:Esteghlal F.C. futbolchilari
Turkum:Neftchi (Fargʻona) futbolchilari
Turkum:Qirgʻiziston Premyer-ligasi futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Eron Pro ligasi futbolchilari
Turkum:Osiyo Kubogi 2023 futbolchilari
Turkum:Qirgʻizistonlik muhojir erkak futbolchilar
Turkum:Oʻzbekistondagi muhojir erkak futbolchilar
Turkum:Qirgʻizistonda yilning eng yaxshi futbolchisi
Turkum:Erondagi muhojir erkak futbolchilar